
OUVERTURA 


Žrtvenik digoh u gori. Crnih tisa 
studena sjena pada na kamen 
i na me. Obred služim : čađav pramen 
sumornog dima koluta s gorskog visa. 

Vjernici .kleče u dok. Vonj mirisa 
oštrih širi im nozdrve blijede. Plamen 
rumen bukti ko krv i, ko dobar znamen, 
dim se vere ravno u nebo od misa. 

Govorim, vičem i molim: »...Tugu, janje 
najljepše iz moga stada (nikad ga zaklao ne bih!); 
život i ljubav i nadu; radost i sanje; 

i prazan, umoran očaj oka što bludi — 

triput prokleto ime: Ništa — žrtvujem sada Tebi.. .« 

I spušta se glava dublje. Jecaj se izvi iz grudi. 

VINO 


NAGOVOR 


. . . Ona je došla. 

U očima tamnim i kosim 
živu mi radost donosi: 
dvije sićušne zvijezde 
i ružu u crnoj kosi. 


Ko vatra pale ledena usta 
i zvoni odjek smijeha, 
zubi griskaju staklo, 
crno se vino pjeni, 
a ruka dršće od grijeha. 

Iz čaše se tuga toči. . . 


Daj da ti kao vino ispijem oči 
— te crne raskošne oči — 
pune do vrha i plača i smijeha. 


Na dnu aka nosiš zvijezde sjajne, 
bistre suze i skrivenu boljku. 

A usta su tvoja puna žudnje tajne — 
nevino đjevojče, grudi u pupoljku. 

Pričat ću ti grješnu priču — 
o ljubavi ... Pusti njedra nek se šire. 
J Sve prolazi. Vode teku i protiču 

i odnose sve za sobom — 

ljubav, strasti, mladost i nemire . . . 

POD NEKIM PROZOROM 


/ 


Ponoć me mami 
iz kuće na put — 
crni se zaboravljeno kut 
u toploj ljubavnoj tami. 

— Stanem. 

Izađe mjesec smiješan i žut 
i prospe pregršt kroz staklo — 
u mraku se nešto pomaklo 
i sada pritajeno čami. 

— Velim. 

Izađi k meni na put: 
crni se zaboravljeno kut, 
cvijet mirisom mami. 

Tiho izađi na put, 
čuvar će oko sklopiti, 
budno oko u tami.. . 

... Rasipa mjesec zeleno tkanje po vodi. 

Šaš se nečujno ziblje. Čuvar umoran drijema. 
Zaludu zaklinje šuma. 

Zaludu cvate ruža. 

Zaludu stojim na putu. 

Čekam te. A tebe nema. 

VRČ I RUKA 


Vrč starinski, šaren, od stakla, 
na suncu blista u bojama. 

Jedna se ruka izvi iz tame: 
ona se vrča takla 
zdenim prstima nujno. 

Razbijen zvekne na kamenu . .. 

Jao, na blijedu tanku ruku 
u mlazu pljusne bujno 
krv, crna krv. 

TJESKOBA 


Močvara prijeti tišinom. 

Zloguko zove glas u noć crnu. 

Ko krpe oblaci plove visinom. 

Tri mršave ptice pod nebo prnu. 

Sam. 

Tjeskoba zgrčila ruke. 

. . . Da li će ikad osušit močvaru 
sunce; ii junak iz bajke; 
da li će ikad sretan pogled majke 
razvedrit tmurnost rođene kuće ? ... 

Spušta se mršava ptica sve niže, sve niže, 
po ramenu crnim me krilom bije, 
vlasi vjetrom mrsi i diže 
i grakće zlobno — kao da se smije . .. 

Sam. 

Tjeskoba zgrčila ruke. 

DOŽIVLJAJ SA SLIKE 


Kamena ograda groblja. Ruže u sutonu. 

Na grobovima crne žene kleče. 

Skrušeno mole i pale žute svijeće. 

Uz zid, ko koplje ratničko,, strši jablan mlad. 

Vijuga bijela, tužna cesta: 
na brijegu sniva mrtvi grad. 

Dolazi vjetar ko talas. I trme žuta svijetla. 

A jablan granjem zbori: 

nad gorom divlji jastreb kruži, 

a plava ptica sanja mirni san . . . 

I dalje jablan šapće : 
u toplo more tone dan; 
a pjevaju zvijezde o sutonskoj ruži, 
što nad jasnom vodom tuži.. . 

I ljudske suze roni: 

vraćaju se s groblja crne žene 

s crnim križem u njedrima; 

i same crne, crne sjene 

prekriše bijelu cestu i mrtvi grad . .. 







NA GROBLJU 


Vikao sam pijan u vjetrovitu noć: 

»Mrtvi ljudi . . . duše ... molite za nas . . .« 

A vjetar moj je odnosio glas. 

I bijaše mračna, kasna, ljetna noć. 

Križevi i groblje klečali uz put. 

Strepila je šuma. Livade. I mir. 

U crnoj vodi zvonio je vir 
i tonuo, tonuo mjesec, krnj i žut. 

»Mrtvi ljudi. . . mrtvi ljudi.. . molite za nas . . .« 
Na mojoj ruci tri su kapi rose. 

Sad plačem pjan. A vjetar nosi raskidani glas 
i divlje mrsi — prsti mrtvih — crne kose . . . 

SREĆA 


Trepavice guste oči vaše skriše 
tamno-modre kao cvijet lana. 

O, recite, kakva ruža zamiriše 
na grudima vašim? Kakva moć je dana 

mirisu tom bujnom da ne pamtim više 
zle mi sudbe: let zlokoban crnih vrana, 
što krilima sunce skriše? . . . Reče tiše 
nego magla iznad polja neorana: 

»Ruža sreće ...« 

Sagoh glavu na umorne dlane 
i pustih u srcu nek me bol zapeče. 

Što je sreća? I koje su čari 
njene?... Ona sklopi oči plave; šane: 
»Tuga, voće i mirisi, moji dari. . .« 

ZLA NOĆ 


Kroz ukletu šumu teče sporo voda, 
crna, kužna i otrovna, kao zmija.. . 

Plače bijeli starac: iskrav talas njija 
truplo mrtvog sina ...As oblačnog svoda 

tone mjesec — strašan, krvav vampir. . . 
Na livadi šumskoj s osušenom travom 
mjesto raznog cvijeća niču mrtve oči 
i mirišu jetko noćnom stravom. . . 

Bdije zlobna šuma. Šumi crni vir. 

A suludi starac rida usred noći 
na obali mračnoj, prolklev udes svoj: 

»Jao, lijepi, mrtvi sine moj ...« 

CRNA ZASTAVA 


Kuća je moja u dnu jesenske šume, 
gdje mrtve izviru vode. 

Kad magle s oprezom hode — 
u tužno veče na put 
jedan za drugim pada list, 
crven, umoran, žut. 

. . . Zaista; već sam pognut i blijed — 
dolazi jesen, prolazi radost: 
na mutne zjene 
jesenske sjene 
padaju . . . 

Dođite, mili, putem zastrtim lišćem 
gdje tuga za hrašćem se krije 
i mrtve se vode jadaju. 

Prođite mirno. 

Na kući mojoj uvijek budna 
— crna se zastava vije .. . 

POZIV 


Puše se široka polja . . . , a mirisi 
zemlje vonj a ju po vlažnoj koži žene. 

Nad dol se vuku sumorni obrisi 
daljine su blizu i smeđe-crvene. 

Jesen se žuti u krošnjama,, i visi 
rumen i zreo plod; a prokisle sjene 
padaju ko jata na umorne zjene 
dok idem .. . Vabe me crni kiparisi, 

što klekoše uz put ko pobožni ljudi : 
do zemlje im pale mrke, guste vlasi — 
i spuštaju se umornim hodom u dol. 

Kod groblja staše. Spustili glavu na grudi. 
A crna se krošnja ljudskim glasom glasi: 
»Ovdje je pokoj — u svijetu gorčina i bol 




SMRT 

Tri djevojke odu niz ulicu. 

Iza kavanskog stakla gore svjetiljke. 
Na nebu mjesec putuje s oblacima. 

U maloj sobi pod krovom 
s glavom na rukama 
bdijem na kraju stola . . . 

Žute se zvijezde ko dukati. 

Mrtva srca ne kucaju. 

I jedna ruka gola 
sklapa umorne oči . .. 

IVO KOZARČANIN 

TUGA LJETA 





\ 

TUGA LJETA 

Ljeto zlatno držim na vrućem dlanu (kao zrelu jabuku). 

Sav žut, dan ide rosnom djetelinom, bosih i ozeblih nogu. 

Vjetar je sišao, sparan, u naletu, hrastovima niz ruku. 

Sada u livadama samotno plače njegov glas na sjetnom, razbitom rogu. 

Duboko ukotvljeni u zemlju, natopljenu kišama i prašnim znojem, 
koraci ostaju zaboravljeni na strništima, pored lana, konoplje i raži. 

Blude kosilice (kao veliki insekti) svijetlim i narančastim pšeničnim slojem. 
Oznojen konj i čovjek mutnim okom vodu, hladovinu krošnje i san traži. 

Na razastrtim plostinama mahovina sunce kroz lišće sije dukate i sjajne medalje. 
Gladni beremo plave šljive, rumene, smeđe kruške i trpke pregršti oskoruša. 
Ravnice žure uz ceste i šume u sivu neizmjernost, sve šire i sve dalje, 
iskidane mlakom tišinom voda, koja iz dana u dan samu sebe sluša. 

Lijeze vrućina, rastaljena u bjelinu, na znojna, šarena leđa goveda. 

U mraku se kolovoz pričinja sijedim težakom na vozu mladog sijena. 

Prolaze nadničari od žetve do žetve,, a tuga sve golemija na njih sjeda. 
Tajanstvena noć živi u mokrom granju, u gustu neprozirnost uvijena. 

Iz hladovitih dubljina podruma doziva burad s crnim i bijelim vinom. 

Na stolu su poredane kriške kukuruznog hljeba, lubenica i razlomljenih dinja. 
Jednolično mirisu stari ormari ispranim rubljem i isušenom orahovinom. 

Pod modrim lišćem vinove loze krupno grožđe na vrelom podnevu tinja. 

U crvenom cvijetu maka doživlj,'avam njezinu haljinu među zagasitim zelenilom. 
U jasnom transparentu ribnjaka otkrivam njezine oči, boje čistog ćilibara. 
Šume vrbici i toplo treperi pjesma nad njima, protkana tugom i suzom nemilom. 
Tek se magle lome, sve žurnije odvođene u prostranstva pjleščanika i bara. 

Vlažno vonjaju otave, a ja sam sasvim sam i baš ništa joj darovati ne mogu. 
Jedino ruku odsječenu i ubogi božur srca, da kosu zakiti, za skrovitu želju. 
Pada večer i blista oblina šarana u mraku i oštar let štuke u vrtlogu. 

Bez odmora samo žito (za mračne redove gladnih) mlinovi užurbano melj'u. 

BALADA O OČEVIM CIPELAMA 


Našao sam ih, kako žalosno šute u kutu, 

gdje broje dane, koji sumorno preko njih idu. 

One me sjjetiše oca, što ih je, u starom kaputu, 
svake večeri vješao, da se suše, nad vatrom, na zidu. 

Kasna, kišna je9en je plovila kroz ulice blatne, 
a otac je, mokar,, u magazinu, crveno bilježio šinje. 
Pod odsjevima vatre,, iz peći, kose mu bijahu zlatne. 

I pune rđe, što jle padala po njima, kao inje. 

Te su cipele tvrde i obje su im pete krive 
od očevih nogu, koje su bile teške i izgažene. 

One su tužne i u njima već dugo nema noge žive. 
Samo šute u kutu, kao ugasle mržnje, zamišljene. 

Uzmem ih tiho u ruke i dugo, toplo ih milujem 
po ikoži, što vonja znojem, dok tuđu muiku kradu. 
Kad ih prineseni uhu, da nešto u njima bije, čujem. 
Možda žale za ocem, koga vidješe, ispijena,, u padu? 

To je bilo u jutro rano, s vjetrom i nebom snenim, 
što se spustilo nad gradom, vezući svilene niti. 

Otac je polio zemlju mlazom gustim, rumenim, 
koji jle zemlja odmah lakomo počela piti. 

Zamišljeno šute cipele u mračnom, jalovom kutu. 

I praznina se po njima penje i pauci mreže predu. 
Jednog ću dana u njima po kišnom odlutati putu, 
a mutne će jesenje vode mojlu silhuetu pratiti blijedu. 

PRED ZORU 



Pred zoru smo otvorili prozor. Cestom je legla magla. 
Kiša je postala tiha i žurno se u bijeg dala. 

Mokra i sasvim svježa, lipa se k nama sagla, 
šapćući jutarnji pozdrav kroz sumrak od opala. 

Nismo se znali snaći, jer je blistava rosa 
zalila dlanove lišća (i studen je stala da raste). 

Ćuli smo sasvim jasno s brijega budnoga kosa. 

I vidjeli cestom, kako prve prolijeću laste. 

Bili smo jako tihi i isto tako blijedi. 

Čitav bi imetak dali, da samo još časak ne svane. 

Prve pospane kuće, u tami, što polako riijedi, 
pružiše rujne krovove, kao svježe, izmite rane. 

Sve je stakleno bilo: uzduh prožet svanućem 
i zelena potočna voda ogrnuta maglenim mlijekom. 
Polja su disala snažno, porubljena vrbovim prućem. 
Jutro je plivalo oblakom, kao širokom rijekom. 

Stisnuti jfedno uz drugo, htjeli smo mahnuti rukom 
posljednjoj grudi mraka,, koja je, panično plaha, 
nestala u brzom lomu, tjerana sunčanim lukom. 

Ali smo, iznenađeni svijetlom, zastali od straha. 

Dan je sišao bistar niz brda, puna karmina, 
u polja jako vlažna. I sve je tiho bilo. 

Magla se, nošena vjetrom, gubila preko strmina. 

Jedna je uvela grana pala, kao slomljeno krilo. 

UTJEHA 


Sjesenjen i blag, idem uz tuđe vode, po stranojj stazi, 
dok sasvim tajanstveno klija iz vlažnih izvora noći dan. 

Prepušten sebi u rujan, kojii već, ražalošćen, pred kišom odlazi, 
moj korak prisno zvoni i nesiguran je uz utrenik uzbrdan. 

Znam, da sa svanućem nije sprijateljeno sunce, pa ne mora da izađe. 
Misao, kao sklizak ubod noža, postaje mračna i kosa. 

Dlanovi pate. U magli su brda plahe, razapetih jedra lađe. 

Iako u čitavom breziku niz modre sjene tek curi rosa. 

Jutro je uznemireno. Sa suzama bih neveselo htio 
isplakati močvaran talog, skrućen na dnu, kao ponora, svijesti. 

Tada bi se jako vedar i čist pejzaž niz livade zaplavio. 

A upoko|jjen ( je bi stiglo kao tih predznak tople, radosne vijesti. 

No žuti i pada lišće, sve jače. Lik stabla, u mraku, čvorav, 
dira srce studenom rukom, u predosjećanju tamnog i zlog. 

Same sjetne riječi govorim (da utjeha siđe i zaborav), 
u njezine grudi i usta, trpka i crvena kao glog. 

ŠUMA ŠUMI 


Šuma šumi svu noć i bregovi modri dišu i tako toplo me zovu: 

Uzmi ogrtač i šešir i vrata, što te sapinju među zidove, raširi širom. 

Vidiš, zvijezde se umivaju u rosnom crepovlju na tvome krovu. 

Dođi, noć blistava dočekat će te i ispuniti vedrinom i mirom. 

Što čekaš vječno malen, dok dani neosjetno idu? 

Potok, što ti pod prozorom teče, priča ti, da je i danas već postalo j|uče. 
Brže, nego kap vode u potoku, ili trak tvoje sjene na zidu, 
prestat će tvoje oči da gore i srce da nemirno pod košuljom tuče. 

Dođi i sagradi sebi kolibu od hrastova granja na čistini. 

Ponesi sjekiru, da možeš sjeći drva i hraniti se lovom. 

Ostavi kod kuće knjige, koje govore o ljepoti i istini, 

da ti ne pomute spokojni život, ispunjen srećom i blagoslovom. 

Djevojku, koju voliš, otmi i uzmi jakim rukama. 

S njom ćeš živjeti u vučjim brlozima, u mekoj- hladovini klena. 

Sjedit ćete uz vatru i misliti o ljudima i njihovim sitnim mukama, 
dok će se u krošnjama njihati njezina i tvoja sjena. 

Vašu kolibu obilazi t će u noć veprovi i medvjledi, vaši čuvari. 

Požaliti nikada ne ćeš, što si nas poslušao i ostavio ljude. 

Sretnu li te ikada igdje tvoji prijatelji i drugovi stari, 
oni će da te se plaše i da se tebi i tvome životu čude. 

Pa kad jednoga dana pogineš u lovu, ili te teško stablo povali, 
pokopat će te tvoj sin i kamen će ti golem staviti mjesto spomenika. 

Nikoga ne će biti, da plače nad tobom i da te raznježeno požali. 

Na proljeće će iz tebe izrasti trava mirisava i velika. 

SNIJEG PRED NJEZINOM KUĆOM 

i 

Pred njezinom kućom snijeg je zapadao do koljena. 

Uvečer krošnje bacaju grude u budne prozore. 

Samotna jela, pognuta pod teretom, kao djevojka voljena, 
nekoga, tko ne će doći, čeka,, topla, do zore. 

Grane su mrtve i žude uporno blagi kiše dlan, 

koji će im smrznute jagodice pomilovati suncem i toplinom. 

Zadršću željno, kad mrak,, u modru košulju umotan, 

prođe, tih i zanesen, kroz maglu dolinom. 1 

U noć prozori rumenim rukama dozivaju. 

Za njima ona, mala i tako sama, dugo bdije. 

Njezino lice nad vatrom plamenovi rujnim usnama umivaju, 
dok sluša srce svoje, kako žudno u tišini bije. 

Često grana nemirnom rukom u stakla pokuca. 

Kako je odraz mjesečine na snijegu modar i blag. 

Dok vjetar tmurno za kućom riječi ražalošćene muca, 
sačuvan je još uvijek u snijegu od mojih cipela trag. 

I puca tiho od zime drveće i ozeblo kamenje. 

Ona se boijli: tko to nemiran oko prozora obilazi? 
čija se plav dim nad krovom u svileno pramenje,, 
koje se spokojno u noć razilazi. 

Nečujan u dubokom snijegu, ja ću se vinuti 
do njezine kuće, oprezno staj|ući u stari trag. 

Kako će radosno tada prozori u noć sinuti, 
a stisak njezine ruke biti topao i drag. 

PROLJEĆE SE PENJE UZ BRIJEG 


Na livade, tihe i rastužene snijegom, sunce travanjsko 
liježe danima narančasto (umotano maglama sjetnim). 
Vješam smij jelo o klin patnje i gladovanje lanjsko, 
opijen modrilom zore, nevjerojatno plavetnim. 

U njemu mi oči počinju zelenkasto blistati. 

Kao ura, kdja čitave dane neumorno ide,, 
vrbe su stale tako žurno pupati i listati. 

Njih se djevojjke, kad ih spopadne tuga, sentimentalno stide. 

Jer one svake godine, uza sav napor, ostaju iste, 
kad žalosti vo počne oranicama kopni ti snijeg. 

U samotne, vunene večeri, od rose bistre i čiste, 
proljeće donkihotski razvija svoj stijeg. 

Smeđa, kavena mrljla, neznatna u gustoj bjelini, 
kako se proljeće penje, sve naglije raste. 

Tada, mirisavi smolom, borovi (zeleni transparent u cjelini) 
ozonom se iz do vrha napunjenih čaša časte. 

Razigrani, kao đavoli, horizonti grimizne vatre 
pale proljeću, sasvim bijelom, što kikoće pobjednički, 
ne žaleći za zimom, koju šatre 
njlezina luda ljubav za život skitnički. 

Sjedam na prozoru, umiven jutra gustim mlijekom, 
pa slušam,, kako proljeće, na usponu, iz punih pluća diše. 

S njegovim dahom, kao s gorkim lijekom, 
u me se nenametljivo uvlači miris tople kiše. 

Postajem tih, kao da me jie voljena žena ostavila. 

Ruke mi mrtvo padnu na sunce, koje se srami 
golih, bijelih breza. Zemlja se mazno zakitila 
raščijanom grudom jaglaca (žutim zviježđem u tami). 

KAP KIŠE NA DLANU 


Pala mi ijje s već požutjelog lista na topao, ispružen dlan, 
kad sam, ispijen od čekanja, umornu zaronio glavu 
u večer listopadsku i modru, iza kiše, kao lan. 

Bistra i malo studena, ona ga je umila, kao rosa tek izniklu travu. 

Sad leži nepomična sasvim i ja joj osjećam težinu, 
toliko blagu i lepršavu, da sjeća na djevojački dah. 

Točeći među vene vlažnu, drhtavu svježinu, 

ona, mirišući mnogo po večeri, donosi sumrak a strah. 

U njoj, beskrajno prozirnoj, ogledam svoje lice,, 
koj|e su, kao tama, oivičile mekane kose. 

Jasno se odražava umor u očima, upalim među jagodice, 
od tereta i tihe žalbe, koju u sebi nose. 

I večer je čitava u njoj ii sve, što se večeras zbiva. 

Uplašen sve više, vidim mračne, goleme sjene, 
kako polako niču iz crnog, svilenog tkiva. 

Spuštaju se, nečujne tako, niz tanke bokove njjene. 

Tiho mi milulju ruku i bilo, što tek katkad tuče. 

Bojim se jako mraka i jeseni, koja u krošnjama noćiva. 

Strah me jjje večeri, što se, crna, u kuće vuče. 

U njoj se rađa pokoj, u kom se, kao u grobu, počiva. 

Sama i prohladno svježa, kap mi miruje na dlanu, 
tamna i nimalo prozirna u noći, što s bregova slazi. 

Moguće žali za listom, s kog mi malo prije panu, 
a koji, već žut, kao i nju, smrt po istoji vodi stazi? 

SKINUO SAM ŠEŠIR 


Skinuo sam svoj šešir, da pozdravim proljeće, 
što nad mojom kućom stoji samo u mraku. 

Toplo pomilovavŠi dlanovima rub njegove bij|ele odjeće, 
bacio sam šešir uvis, da se triput okrene u zraku. 

Radostan, preskočio sam u velikom luku 

potok, što je odlazio u noć (puneći je snažnim brzanjem). 

Hrast mi je pružio golemu, čvorastu ruku, 

dočekavši me mjesto smijeha rzanjem. 

Breza jie svukla košulju, drhteći na vjetru gola, 
kad sam je krotko poljubio u tanko,, djevičansko koljeno. 
Jedna me je grana oštrim zubom ubola, 
da me sjeti, kako to, što činim, nije dozvoljeno. 

Sve, što me je vezalo za stari život, ostavio sam za sobom, 
pa nisam ni opazio, da sam pogazio dvij(e visibabe. 
Zaboravio sam čak i slutnje, koje su me mučile tjeskobom, 
sjedeći u noći, mokar, na travi pokraj grabe. 

Tako mi je divno svejedno, hoće li mi novi dan 
proteći vedar i miran, ili me opet rastužiti snijeg. 

Tih sam i sasvim sretan, jjer znam, da će se, providan, 
ako zaželim, potok k meni popeti na brijeg. 

Zalutao sam, nemiran, -u mraku, nasukan na pličine 
livada s prvom travom, koja stidljivo diše. 

Nad sobom vidim samo, kako se, pun mjesečine, 
moj šešir, zakvačen za granu, kao usnula ptica, njiše. 

MOJE KNJIGE 



U polarnom sumraku sobe vi ste uvijek same. 

Nad vas se umorno spušta moja klonula glava. 

Oči vas radosne gledaju kroz guste ponjave tame. 

Kosa vas mekana miluje, od mraka sasvim plava. 

O čemu snatrite tako, uvijek tužne i mirne? 

Sami me dlanovi zovu: niz vaša da prođemo leđa. 

Slušate samo vj[etar, kako u prozore dirne 
uvečer, kad se umor izlijeva iz olovnih vjeđa. 

Nikad mi ne ćete reći, da li vas nešto boli, 
kad vas kroz mrak vatra žutim prstima takne. 

U toplu tišinu k vama sjena mi unići voli. 

Tada vas nemirna ruka, milujući, s mjesta makne. 

U redu, u kom ste uvijek, nastane nered i smetnja. 

Iz tame se javljaju lica, čitana i voljena plačno. 

Kao drage žene se jave, bez gesta i ikakvih kretnja, 
preda mnom i vatrom, što sjajem lice im polijleva mračno. 

U noć donosi vjetar sve gušću i gušću kišu. 

Blistavim sinj ama odlaze vagoni,, prekriti mrakom. 

Gdje sam već čuo tu pjesmu, sve mekšu ii sve tišu, 
što niče sasvim sama i zali ta žalbom jakom? 

Drage knijSge, uvijek mirne i uvijek tako same. 

Kada me nitko ne će i svi me od sebe gone, 
vi me čekate ipak, tužne i dobre usred tame. 

U vašu mudru tišinu glava mi umorna tone. 

NATURE MORTE 


Sunce čitavo jutro prosipa po snijegu zlato u mlazovima. 
Radosno cvrkuću sjenice u krošnjama, koje će disati 
otvorenim ustima, požudno, u dubokim planinskim jazovima, 
kad jugovine siđu u livade,, a zemljla stane divlje mirisati. 

Tako su čudni likovi kuća u sjenama boje ultramarina. 

Svi su plastovi snijega nakrivili bijele, snježne šešire. 

Zaborav i utjehu blagu donosi čaša grimiznog vina. 

Uz potoke visibabe i sunovrati iz odmrzle ledine vire. 

Tiho se topi snijeg, kao tuga u očima u prolj/eće. 

Samotan, danas posvećujem velikodušno mladost s odrona 
sjetnim jasikama i travi, koja uznemireno zelenjeti kreće. 

Danas crveni zvonik od zore svečano bije u zvona. 

Dobro je na brdu stajlati i hvatati sunce u pregršti, 

da ga brižno odnosimo kući i čuvamo za kasnije studene dane, 

kad se soba neveselo, ražalošćena kišom, u sumraku mršti. 

Da ga tada mećemo na suzne zjene, kao melem čudotvorni na rane. 

Jer vrijeme neumorno odmiče i stalno nas ostavlja same 
u noćima, kad potoci izmivaju kržljavo vrbovo žilje. 

A mi se samoće bojimo i guste, mokre tame. 

Mi bi htjleli, da vječno cvate jorgovan plavi i bijelo smilje. 

(Jutrom zapisuje o radosti strofe na prozorskom staklu 
mladić sa suhim kašljem, dok mu se dlanovi žute. 

Skromne, čeznutljive rime miluju zimu poodmaklu 
u kestenovima, što pod prozorom prazno, žalosno šute). 

VJERENICA 


Mala djevojko, što uvijek u sumrake žute 
slušaš kapi kiše, kako sjetno zastaju u granju, 
zašto se tvoje tihe oči tako smute, 
čim se moje ime javi u tvome sjećanju? 

Zar vjeruješ, sa srcem, da tvoja ruka ispružena 
u britkosti dana može svj'edočiti o sreći, 
kad preko nas mučno pada naša sjena izdužena, 
koja će i ono, što mi nismo smjeli, reći? 

Dok gledaš svoje lice u peći, u žaru, 
a svaki dah vjetra, u prozoru, širi rubove noći, 
zašto trgaš, s tugom, list za listom na kalendaru, 
da što prije stigne dan, kad ću ja doći? 

Nadaš li se, dok ideš sama, zamišljena, 
cestom, po kojoj je jesen prosula kišu i tugu, 
da će tvoja mala, pognuta sjena 
naći u sumraku negdje kakvu dobru drugu? 

Sasvim plavu nad vodama, zašto te uvijek tako 
preko žalosnih brda želja uporno goni, 
zar misliš, da će tvoj pozdrav poći toliko jako, 
da u zoru na mome prozoru s rosom zaromoni? 

U kasne, trudne sate, zamotanu i plašenu mrakom, 
slutim te u bezdanu dlana (čistoj kreveta bjelini 
daruješ toplinu sebe), tvrdo, sa željom jakom. 

Moje ime, urezano u stolu, zašto ti se tako sivo čini 


JEZERA 


Mirišu jezera trpkim mirisom dubljfina u pokretu. 

Pravilne plohe u dan žalosnim očima sijevnu. 

Gori crveni šešir kući i žuta glava suncokretu. 

Slapovima se jezera jednolično jedno u drugo slijevaju. 

Kapljlu sige u spiljama kraškim, izdubljenima u planini, 
ritmom pješčanih ura (i dani zamišljeno idu). 

Veze vjetar ushit po lirskoj jezerskoj tkanini, 
a lice mu se čudno ocrtava na sivom hotelskom zidu. 

Blistaju kameni masivi i sunce se topi žuto. 

Viču po krčevinama čobani i silaze niz padine vukovi. 

Naše nam koračanje odmiče, naglo u tišinu otrgnuto, 
nad vodama, kojima modro i zeleno fosforesciraju kukovi. 

Pod slapom jje djevojka u crvenom pružila žedna usta. 

Ali je vrisnula mokra, s haljinom priljubljenom uz tijelo, 
koje se svinulo oblo. Kosa je bila gusta. 

A grudi su, pod brončanim vratom, sinule toplo i bijelo. 

Na terasi čitavu večer slušamo tajanstvene šumove. 

Za željezni obruč učvrstili smo čamac u vrbiku. 

Sporo se spušta mjesec u doline, među snježne humove, 
milujući raznježeno u vodi svoju žutu sliku. 

Mute nas strani govori i gladan zveket tanjura. 

U čaši se crni vino i lula se sjetno dimi. 

Dolazi vlažan vjletar i studenom rukom gura 
smolaste krošnje borova. Tiho dršćemo na zimi. 

JUG 


Ispod jasnog, blistavog neba, visoko učvršćenog nad brdima, 
ulazi mi bodro kroz otvorene prozore moj stari prijatelj jug 
u sobu, još sjetnu od zimskog, šturog mraka (svu čađavu od dima). 
Srdačno se rukuje sa mnom, a stisak mu je sasvim snažan i dug. 

On govori: da je taman vrijtane, da i opet pođem s njim ispod ruke,, 
jer u ćošku je već, od čame, zarđao žalosni, ubogi plug, 
a može se lako desiti, da baš večeras počnu cvjetati jabuke. 

Kuća se moja nakrivila, u tuzi, te širi oko sebe nemoć i rug. 

Samo su mi u baštinu ostale smiješne nade i tašte želje, 
što može dovesti i do toga, da ne učinim u životu nikada ništa. 

Da vrijieme tako prođe uz mene, a da uopće ne oćutim tiho veselje,, 
koje pruža jednostavni rad, pun crvenih zanosa i raskošnih žarišta. 

Na zalazu mladosti uzalud kušam sebe osposobiti za bijeg, 
kad sunce dijeli zlatne dozive, mjesto pšeničnog i kukuruznog zrnja. 
Godine su prošle, nad neveselom glavom njiše se njihov žuti stijeg. 
Noge su izlomljene u člancima i izranjene od kamenja i trn ja. 

Za svaki izgubljeni dan žrtvovano je mnogo skupocjene krvi, 
koja je natapala tijelo, žustro od iskrenih napora i ostvarenja. 
Nisam htio biti posljednji, kad sam već zakasnio da budem prvi. 
Uvjeren suviše u sebe, dočekao sam prkosno i početak starenja. 

Sad jug bridi olucima prozora u žurbi, vlažan i vjiečno mlad. 

Sve je ostalo isto, tek je danas jednolično zamijenilo juče. 

Sive, mrtve knjige čuvaju negdašnju sreću, pretvorenu u jad. 

Večer blijedo u prazninu pregršti misli i obećanja vuče. 


RUKE 


Nad vatrom moje ruke izgledaju mnogo dulje i tanje. 

Prinesem ih, blijede, Licu, da kroz njih, kao kroz staklo, gledam. 
Prošli su dani, kad su prsti, u skitnji, lomili rosno granje. 

Sad tiho uz njih, kao uz drage mrtvace, sjedam. 

Znam,, samo zato, jer su nad vatrom, one su tako blage. 

Inače, one ražalošćuju mrtvačkim modrilom, koje tjeskobno straši. 
Kad čvrsto stisnem zglobove, oni zaškripe od snage, 
koja i samoga mene već počinje da plaši. 

Tama je mekanom svilom prekrila modre ozebine. 

One govore nečujno o tolikim neveselim jutrima, 
kad su ruke raznosile ulicama još vlažne novine. 

Glad je tad vrebao u očima, sasvim suznima. 

U toplom krilu plamena ruke su sada plave. 

Sjlećam se, u njima su često zadrhtali njezini prsti. 

Davno, one su znale blistati, rosne od trave, 
dok su još dlanovi bili, kao od drva, čvrsti. 

Zašto su sada ruke nad vatrom klonule i tužne? 

Zamišljen, mećem ih na koljena, da ih mine sjeta. 

One se naglo bude. Slutnje se javljaju ružne. 

Jedna za drugom pužu, kao veliki pauci, ispod kreveta. 

Ruke su postale goleme i sablasno rastu u tami. 

Njfima ću jednom, razbješnjen, zadaviti misao, što mrvi 
krhku ćeliju siromaštva (za vedar san na slami). 

Ruke će mi tada biti vruće i sasvim crne od krvi. 

JUTRO BISTRO 


Jutro bistro i zasićeno plavim odrazima treperi uznemireno u sjenama krovova. 
Izdužen u beskrajbost, put vjetra bilježi crvenim signalima ravna odstojanja. 
Puše s uživanjem tvornički dimnjaci, koji nalikuju na izdubljene utrobe rovova, 
dok magle plinu iznad mutnih voda i grbavog, tužnog vrbovog granja. 

Bodrošću i svježinom natapa me rani grad, pun vlažnih isparenja i zanosa. 
Krotko jedem svoji crni hljeb, koji mi je mnogo draži od jalovih obećanja o sreći, 
kojima su me dugo vremena trovali blijedi, prazni dani na dnu, pogleda kosa. 
Otvaram srce novim željama i dojmovima, koji klijaju u meni, sve punijii i veći. 

Hitam s drugima na prve tramvaje, jer vidici čisti već u suncu dršću. 

Da ne zakasnimo, mi u žurbi zaboravljamo uzeti šešire i zakopčati kapute. 

Nikad još nisam imao (na poštenu riječ) glavu spokoj ni ju,, ni ruku čvršću, 
nego ovo jutro, koje pobjedonosno tka po ćilimu snijega šare grimizne i žute. 

Ni jedne tople riječi ne čuvam za sebe prijašnjeg, koji šuti sneveseljeno u mraku. 
Tako jasno postaje pred kućama, koje bojadišu prozore raskošnim, gustim zlatom. 
Naslućujem, kako iza mene u redu idu mnogi (u brzom, oštrom koraku). 
Njihovi glasovi kidaju lijenu tišinu, koju straše reskošću metalnom, uglatom. 

Mladi sati ispovijedaju priprostu tajnu o iznalaženju životnog smisla. 

Dlanovi sami otkrivaju svojiu zaposlenost, dragocjenu, kao huk stroja u radu. 
Posljednja nada unatrag, sva plaha, kao pokisla, uboga ptica se stisla. 

A studen blago rubi ledom i injem dah, koji silazi niz bradu. 

Skrušen i miran sam, kao sretan čovjek, koji je baš izorao čitavu njivu. 
Uzimam čekić i dlijleto ,i rastavljam pravilne slojeve bakra u same gipke četvorine. 
Bilo neumorno bije u krvavom mlazu žila, koje se granaju po kožnom tkivu. 
Tek stalno vatra, neprimjetna i mudra, pažljivu brigu o zimi brine. 

Sasvim snažno i bujno, jutro se penje nad zvonike i brižna zvona budi. 

Za godinu dana sam bliži djetinjstvu sa svakom iskrom, koja pod udarcem sine. 
Više nisam brodolomac života: iscijeljen od tromosti i čame, koja lomi grudi, 
ja zahvalno palim pozdravne vatre novom danu, punom žitkog žara i tihe vedrine. 

ANTON NIZKTEO 


ZELENA HARFA 

OZDRAVLJENJE 


Kasni dani ožujka 
obradovali su bili oporavljenima, 

(po vlažnim travama vrta gackali su kosi, 
na ožujskom suncu blistale se mokre voćke), 
Vjera je u drugoj sobi 
brisala prašinu s mojih knjiga. 

Bolešću ispaćeno ovo tijelo, 
kasnih dana jednog ožujka, 
osjetilo je naslućeno ozdravljenje 
i vidjelo u sivim poslijepodnevima 
bijele vjesnike zdravlja. 

I čudno; 

činilo mi se: ja sam preživjeli član 

jedne davno zalutale karavane, 

ja se vraćam s puta umornog, besciljnog. 

Na polici smj'erno poredane knjige 
i cvijeće u vazi — 

mučne misli i strasti prerane za Učitelje 

zaboravljene i mrtve — 

bile su sjetilima mojim tako drago strane. 

MILINA MASLINA 


Drage miline sa zavičajne livade nestaju. 

Zašto su i varke kratkovjeke? 

Korjenite masline svako ljeto jednako rode, 
boja je njihova lista katkad zelena kao more. 
Žitko se ulje u žrvnju lasti 
kao kose mladog mrtvaca. 

Oh, miline rastijenja na zavičajnoj livadi 
kad se čulo kako požudno korijenje siše 
životvoran sok iscijeđene zemlje! 

Oh, miline klijanja na sunčanoj livadi, 

kad je Tvoje t : jelo, uprto o maslinu, 

bez korijenja i žila bilo i od stabla čvršće, 

a iz Tvojih se usta, i od sočne masline sočnijih, 

cijedilo ulje novo — 

za mene, iz Tebe, životvorni napitak 

MOJE RIJEKE 


Oh, Jadro, moje daleko i tužno djetinjstvo! 

O rijeko, tebi dolažah umoran od veličine i ljepote mora. 
Kroz grančice tvojih proljetnih vrba 
prvi put moja tuga 
posta besuzan plač. 

Cetino i prostranstvo sinjska polja 
i moje zaboravljeno bijelo ždrijebe! 

O gdje ste najraniji druzi, dječaci u crven-kapama ? 
Mutna vodo, — 
u tvoja dna najcrnja, u tebe 
skrih bol prvih nagona. 

Dravo, rijeko što protječeš između ovih starih drveta 

(starog osječkoga parka) 

sa bakrenim lišćem jasenova 

otklizla je tvojim virovitim tijekom 

prva moja dječačka sjeta, — 

zablistala prva moja suza 

kad sa prvim jesenjim listom 

nesta ljubavi najranijih snova. 

U ovoj noći u životu čovjeka i ovog srca, 
u ovoj noći najstrahotnijoj, 
ti, podno mojih drhtavih koljena 
tečeš, Savo! 

O rijeke moje, 

teško od jedne k drugoj ponijeh 
ovo isušena tijela — 

o hladne vode, moje tuge posestrime, 
bolom ovih dana otkupljuje se smrt. 

SNI 


Osluškujem mrtve piskove iščezlih željeznica. 

Noći, služavko grijeha, 
u sebi nosim nemire. 

Htio bih otputovati kud putuju ljudi, 
koji traže utjehu i pobožan mir,, 
kud putuju ljudi prognanici. 

Noći, sestro noći, 

nečiji vlažni dlanovi moje oči zastiru. 

Pogrebe sanjam. 

GUSARSTVO KRVI 


Od Tebe utekoh k moru, 
gusarstvu krvi. 

Uzalud sam u zaboravu mesa tražio smirenje 
u Tvom cjelovu neveselu, mir i smrt. 

Topal od Tvog tijela i zagrljaja 
dođoh, noću, pučini 
i plakah. 

Bijah lađa bez luke i zavičaja, 
sam, s ribama i Sirenama 
na mjesečini. 

Sad zaboravi moje ime! 

Ujed mojih zubi na Tvojoj maloj dojci — 
sjećat će Te mora. 

NA OSTRVU 


Otužno buđenje u hotelskoj sobi. 

Ujutro kroz okno: 

zelen palma, tamarisa i borja. 

Kroz okno: 

luka ostrva, ribari i lađe. 

Jedan znanac priča: 

na ovoj hridi su živjeli i stradali vam pređi. 

(To sam i prije znao. 

Uzalud. Stran sam. 

U hotelu noćim). 

Od ovog ostrva jedino što me more zna, 
i ono je meni znano prije mojih pređa — 

(ali to ja zacijelo nisam kriv 
i nikoga sitnica ta 
nek ne vrijeđa). 

Ne izići iz hotela! 

Ovdje nemam prijatelja niti znanca. 

1 uzalud lutanja ostrvom kao Ulis i pustolov: — 
sanjara i neznanca 
ne će pozdraviti nitko! 

Možda ove stare krotke žene što se bolno smiješe 
i patnje ovih ribara 
jedina je blistava pratilica 
onoga koji je bez doma 
i koji zavičaja nema. 

Njihove čedne i nježne riječi 
možda me jedino tješe 
na putu dalekom 
sanjara! 

SNIJEG 

Mrtvi, mislim danas na vas. 

Stope pokorno gaze snijeg, 
al moja je misao budna posjetilica 
svih mrtvačnica, svih grob.šta. 

Snijeg. 

Mrtvi, jedan čovjek živ 
misli na vas. 

Sve ruke koje stisnuh bjehu hladne, 
a sleđene glave mrtvačka l ca. 

Snijeg, . 

0 , mrtvi. 

Više ništa. Više ništa. 

NE ZNATI 


Ne znati za svoje rođenje, ni ime oca 
ni davne .patnje majke — 
ni nedaće pređa. 

Nići odjednom,, nepoznat i sebi stran — 
otići, otići. 

U srcu nositi zavičajne nemire 
u kovčezima knjige i san. 

Obilaziti pragove, sretati utvare i sjene iz sna, 
za žalost drugih osmijehom sebe darivati. 

U nizu dana svaki nov da bude težnja 
za nedorečenim, za neiskazanim. 

Na prezir onih koji saosjećaju 
za ljubav mrtvih Učitelja. 

Stopa nad zemljom, kad bi bila zaborav 
a san o sebi u polujavi spoznaja ii otkriće. 

Od krotke pobune samo jednom šuštati, 
sebe prijeći. 


48 


STREPNJE SPAVANJA I BDENJA 


H 


Nakon što Te oteh onima 

koji Tebe od mene 

ne će nikad više voljeti — 

Ti i proljeće noćite kraj mene: 
proljeće u vrtu na procvjetaloj trešnji, 

Tvoja glava na mom dlanu. 

Oh, blage strepnje i draga nemira 
nagnut nad Tvojim srcem i slušati plahe kucaje! 
Oh, teške strave ovih poželjenih noći, 
o teške strave za onoga koji bdi. 

Ti sad govoriš. 

Oh, ove riječi, da li ih meni san Tvoj šapće, 
oh, ove riječi zašto tako plaše ! ? 

PRVA NOSTALGIJA 


Ne; više ne ću obilaziti Pol judom 
niti lutati noću oko samostana. 

A moje izranjene stope bose 

ne će gaziti židak pijesak morskih obala. 

I Sirene (ljepojke ljupke iz daljine, 
na pučinu one su me zvale 
u noćima dok je mjesečina 
hridi ljubila) sad su mrtve. 

Šumjeli su ljetni vjetri u samostanskom borju 
i ribari su na moru sjetno pjevali. 

Sviće. 

Oh, ovo je čas rođenja prve nostalgije. 

PROLJEĆE 


Proljeće, ti si nestalno ko san moj o smirenju. 

Dobi svijetla,, providnih dana, 

kad krv navre u žilama kao potoci u gori. 

Dobi nemirna, varava, nestalna, 
kad se težnje okrijepjele zimskim snom 
i čežnje zastrte bijelim pokrovom snijega 
snova smrtonosno jave — 
u meni se opet rađaju nemiri, 
bijeli nemiri, braća snova i čežnje. 

O vjetrići, o dubrave, o gore, 
o jedra daleka na rođenim mojim morima, 
u meni opet žarko stare baklje gore,, — 
ja sam opet vaš, samo vaš. 

O rano duše što opet sutonom krvariš, 

o Velika Čežnjo, 

o Sveti Bole — 

za sve što se nije vidjelo, 

za sve što se nije ljubilo, 

za sve što je davno nestalo — 

opet ničeš ovog proljeća. 

Daleko negdje, znam, u sjaju dalmatinskog sunca, 

u uvali podno zavičajna brijega, 

ovog pustolova vječita bjegunca 

čeka u tihoj luci 

usidrena lađa bijega. 

O, jarbole, 

na tvoj ću najviši najtanji vrh 
visoko razapeti stijeg — 
neka vijori zastava 
moje krvi grb: 

Sveti Bijeg. 

O proljeće, ti si nestalno, ti si nestašno, 

kao san moj o smirenju — 

koje sam tražio u bijegu, 

koje sam slutio u bdenju — 

mrzio u sebi 

volio u htijenju. 

O, proljeće, dobi čudna kad su jutra neobično vedra, 

kad brže vrijeme teče danima, 

kad mladost moja razapinje svilna jedra, — 

u ovim ću se jutrima ranima 

vraćat na onaj daleki grob, 

koji tvoji vjetrići, proljeće, 

tek samilosnije u osami miluju. 

O, proljeće, smrtonosna i kobna dob, 
nestalna si, nestašna, 
poput mog sna o smirenju. 


BRODOLOMI 


Zašto od brodoloma vječnih ova duša pati? 

PRIČA 


Mi smo skupa razmišljali o stvarima blagim 
i ruku o ruku išli kroz livade cvjetne. 

Divni bili smo druzi u danima dragim, 
i misli jedan smo drugom šaptali sjetne. 

I sve su tvoje tuge bile odjek moje riječi 
i svi su moji dani bili braća tvojoj 1 tuzi. 

Ne bijaše granica ni bolu ni sreći — 
oh, mi smo bili divni, nerazdvojni druzi. 


SRPANJ 


Sad, sa grožđem i nijemom tugom riba 

što u pučinskim providnim dnima strasno ljube — 

u Tvom mesu duboko zri 

radost našeg ljeta. 

I gledamo u providna morska dna 
nijemi zanos ljubavnika riba. 

O, srpnju što ćeš i opet do godine doći, 
gdje ću tad biti ja ? 

Gdje ova ljubav riba? 

I grožđe što sad zri? 
i pjesma cvrčka ? 

Ob, gdje ćeš tad biti Ti? 

Osluškujemo nad zemljom zrenje loza; 
ovo u dnu zemlje ključa vino mlado, 
ovo u dnu mesa vri Tvoja strast. 

O raskoši srpnja, blistava nado: 
kad u Tebi vri, 
i u zemlji zri — 
za mene vino mlado. 


55 












NOSTROMO 


Smrti, što si ovom jedrenjaku prva razapela jedra, 
smrti, ja sam tvoj nostromo. 

Raspnimo crna jedra ! Otplovimo! Otplovimo ! 

Ako vjetra ne bude, dat ću ti posljednji dah 
iz mog bolesnog njedra. 

Ako vala nestane, 

dat ću ti posljednju kap moje gusarske krvi. 

Otplovimo 1 Otplovimo! 

Oh, davno znadem jedini od smrtnih 
Zakopanu Luku. 


RADOVAN ŽILI Ć 


GRAD NA VJETRU 









MODRI GRAD 


Ja previše volim ovaj zamišljen grad 
grad: skromnih i malenih duša 
grad: tornjeva i bogataša 
grad : koji često uveče na brijegu 
u zujanju žica sam svoje umiranje sluša. 

Ja previše volim ovaj grad 
koji je Matoša tjerao progonstvom; 
na trgovima dizao lude i fakine, 
a mene nikada baš ničim obradovao nije. 

Volim taj grad sred njegove noćne tišine 
kada po najcrnjim cestama svoje brige krije. 

Da. Ja previše volim ovaj grad: kućerina i tornjeva 
koje su dovukli bogataši. 

Ovaj grad nasmijan na suncu 
koji je snivao moj djed na paši. 











VELIKI MECENA 


Klanjam se, poštovani gospodine Grade, 
kako cijenjeno zdravstveno stanje? 

Što radi milostiva gospođa supruga Katedrala? 

Kuda će ljetos — uvažene gospođe sestre: Burza i 
Banka, 

u Alpe ili u banje?.. . 

— Kod nas, hvala na pitanju, dobro. 

Presvijetli gospodin Samostan i milostiva Ubožnica 

fino nas hrane, 

ne jedemo doduše 

pečenke, torte, banane, 

no ipak dobro: 

juhu od loja, 

krumpir 

i svetom nedjeljom meso od suhoga konja. 

Inače! — Za stan najljepša hvala. 

Krasan je. 

Samo što krov propušta vjetar i kišu 
i prostorija — kao da je za 40 ljudi, nešto premala. 

Odijelo? 

To nam je baš nedavno poklonio gospodin senator. 
Socijalni Odsjek. 

Osam odijela, 

Dvadeset pari cipela, 

(osamnaest starih i dva para cijela). 

Ne radimo ništa. 

Živimo na brizi Vašoj i uvažene Vaše obitelji. 
Samostana, Crkve, Banke i Burze, 

Gospodine Grade- 

Sluga sam pokoran 
i rukoljub cijenjenoj familiji. 

GRAD 


Grad je armirana betonska 
loše ukrašena mrtvačnica. 

Grad je siva čelična arena 
okružena mnoštvom tračnica. 

U gradu se nalazi centar, 
centar i periferija. 

U gradu imadu prijesto 
žene, šeširi, korzo i koketerija. 

Grad se dijeli na trgove, 

ulice, parkove, ceste, naselja i pute. 

U gradu jedni galame,, 
a drugi vječito šute. 

Grad se simbolički slika 
sa dva tanka zvonika, 
s parkom u sredini 
i pogledom na najljepši trg u tmini. 

U gradu vode se stranci u muzeje, galerije, 
izložbe rasplodne stoke, higijenske klozete. 
Stranci se šeću ulicom, 
što triput se na dan umiva i mete. 

Grad izbacuje nove 
novine, knjige, ilustracije. 

U. gradu se često priređuju 
svečane iluminacije. 

Grad dnevno guta 
i opet nove ljude riga. 

Grad je, osim za neke, 
prijestolje briga. 

Grad je bolesna žena, 
al vječno, vječno živa, 
grad je spretna bludnica, 
što svoje mane skriva. 

BALADA O GRADSKOJ VEČERI 


Uvečer galama: koketna, žuta i blijeda 
zalije ulice grada 
i cijedi se lagano njima 
ko sluzava slatka limunada. 

O, uvečer kavane pružaju svoje čari, 
a žene svoju ljepotu. 

O, i netko se nasloni umoran 
na kraju grada na plotu. 

Mesnata vreva sakatu ulicu 
na proširenje sili 
oh, uvečer napune grad 
i žene i automobili. 

Uvečer se rasprostru nad mutnim nebom asfalta 
akordi simfonije: Velike Laži 
a žena i prepuni izlozi 
sluzi i snove draži. 


NOVEMBARSKA NOĆ NA GRADSKOME 
MOSTU 


Betonski i čelični most. 

Pod njim tama i siva neuredna rijeka, 
i ovdje te hrpa zgrnutog vjetra 
vječno čeka. 

Noću je na mostu strašna tišina, 
tišina što muči i godi, 
noću ovdje nestaje dah 
i buka spava na vodi. 

Tek prene je katkad lokomotive krik. 

(jer ovuda prolazi u grad željeznička pruga) 
No to je sve. 

Onda opet tišina užasna i duga. 

Pred mostom svršava grad 

i stoji plava mitnica 

kud noću često vođeni čežnjom 

šuljaju mekana izgonašica i pijani skitnica. 

1 dugo, dugo gledaju grad 
što znoji se, sjaji, zvoni i muči, 
grad je njihova jedina čežnja, 
no oni ne smiju ući. 

Hladno je i vjetar već dolazi brzi 
s neoranih livada. 

O grade, netko te silno mrzi. 

Vlažni novembar pada. 

DJEČACI 


Dečki, mladost je Vaša tekla blatna i kaljava 
ko poslije kiše ulične grabe. 

Krpe simboli odijela. 

Usna čvaljava. 

Krastave zamazane noge 
i onda, poruga od kraja cijela. 

Blizina finih odijela, počešljane djece, 
nije smjela da pristupi Vama 
i pruži svoje igračke: 
jer to je značilo 

otpuštanje njihovih francuskih dama. 

U školi su Vas posjeli u posljednje klupe. 
Bili ste poderani, bosi, 
i radi toga Vas je učitelj (jasno) držao 
za glupe. 

Svaki Vas je »hauser« tjerao 
ispred svoje kuće 

— to kvari siti popodnevni san, 
kad djeca previše buče. 

Ni pomislit niste smjeli na dječje igralište. 
Što Vam je ostajalo? 

— gradsko smetište! 

Večeri Vaše nisu bile: 
topla jela 
guvernanta i kino. 


Nikada Vam nitko nije pružio melodiju blagoga glasa * 

i nitko pogladio kosu. 

Sami ste išli cestom i nove sretali tuge. 

Nogometne ste utakmice gledali kroz rupe na plotu 

svake nedjelje i sve tka 

jednako, kaošto ste katkad 

pogledali u život 

kroz 

gustoću uzničkih rešetka. 

Život je tekao dalje. 

Vjetrovi su lišće, prašinu i godine na hrpu slagali, 
a Vama su dalje i vječno 
o pomoći, krizi, radu, budućnosti 
lagali. 

Pa zato, kada Vas sutra 
smiri noć 

i glavu odmori na slami, 
razmislite o tome 
i Vi sami, 
ali 

svakako sami. 






NOĆ I DJEČACI 


Zamire tiho večernja vreva 
i blistavo sukno kaputa, 
a noć: stara žena sa štapom 
spotiče se o cestu, kojom stalno luta. 


Luta noć i dječaci. 

Dječaci očiju neslućene tuge, 
noga što su poderane i bose, 
vjeđa bezbrižnih za druge 
i jako raščupane kose, 
koju nikad nitko podragao nije. 

Pa kada im nad glavom zaplaču oblaci, 
njihove ruke noćuju u džepu 
i raspukla usna se smije. 

Posve blizu kuća idu 
— a lica se kuća u tami, rastežu i grče, 
i stražu ramenom po zidu; 
dok noge pred izlozima stoje, 
pogledi nedopušteno trče. 

Pogledi tuge, nemogućnosti izloga lijepih; 
i samo čik zgažen od večernjih nogu 
o donju se usnu zalijepi. 


Pred krčmom zastanu slušajuć 
kako ciganska violina suzi 
gorke suze nomada, 

i misli njihove misli su pustolova, skitnica, uličnih Don 

Kihota, 

a vjetar iz zemlje Eskima 
o njih svoju dugu pelerinu mota. 

I negdje ih hodanje smiruje 
i prislanja leđa o čvrsto zaključana vrata, 
glavu u prsi nehotice roni. 

Prošla je ponoć zavita u crno, 
silaze brojke sa crkvenog sata. 

Zvoni! 

Tko ih to opet — tko ih to opet 
na novo lutanje goni? 


* 

PLAVOKOSI DJEČAK IZ PREDGRAĐA 


Zanesen sivom šupljinom glatkoga jutra 
gradu je svoju šetnju namijenio 
i blatnim i vrućim danima 
tu nakanu nije promijenio. 

I prva ga pozdravlja znanica stara 
očađena melodija tvorničkih sirena 
što se je upravo pomiješala 
sa užurbanim koracima ljudi, šegrta 
i laganih žena. ' 

U šumu tjelesa i kad su se ramena sudarala 
ne zna stalno — ili mu se pričinilo, 
da je neumivena ulica gradsko poglavarstvo ogovarala. 
U vrevi svijetla 
i reklama koje svijete 

izlozi su pružali za njim svoje lakirane prste, 
i nešto mu prijete. 

Iz njegova su oca načinili živu reklamu 
za fine cipele, kino, jeftina odijela. 

I dok su mu gonili mamu, 

otac je leđnom reklamom nudio večernja jela. 

Očeva leđa su vikala, gdje da se odmori uveče, 
ali njegova — on je siguran — 
njegova ne će. 

Gustoćom noći vu'ko se, 
i voljene putničke budio čežnje 
tuug lokomotive 
i rezao jaki miris 

što su ga noću pružale i breskve i prezrele šljive. 

Mekim fićukom u ustima, kad 

kroz noć se šulja bijeda, ubistvo, pobačaj, krađa, 

vraća se kući razvjetrene kose 

plavokosi dječak iz predgrađa. 


68 


CIKLAME 


Snuždene male ciklame, 
jeste li mislile kada, 
kad miris ste pružale šumi, 
da je vaza vaša mrtvačnica, 
a grob smetlarova kola grada. 

Ciklame, ciklame, 
o vi ste rođene zato 

da umrete u sobi prelijepe i precrne dame. 

I kada vas na korzu pruži 
seljačka ruka, ruka puna treme 
nekom kavaliru i njegovoj dami, 
oni će vas uzeti, 
da im vaša malena blizina 
na čas možda zamijeni parfeme. 

Ciklame, ciklame, 
jeste li kada osjetile gorčinu, 
što siva je sudbina vaša, 
što nemoćno klone vaša glava 
u ruci bogataša. 

PONEKAD 


I bila je neka jesen, ženo, 

tmurna i puna tihe kiše 

koja u meni ponekad mile uspomene draga, 

a kakova se nikada ne će vratiti više. 

I mi bili smo sami, 

ženo očiju crnih,, sretni 

ne znajuć što nas čeka, što prijeti. 

Neizvjesni što dani novi nam nose, — 

i bila je jesen, ženo crne kose! 

HRAST NA PREKRIŽJU 


Golemi starački hraste 

što stojiš povrh kuća, ljudi, tornjeva i sela, 

povrh nekog užurbanog grada 

ti, koji gledaš svojim svježim okom 

kako se u tome gradu 

predivno živi i još teže strada 

Ti, o čije su mladenačke ruke 

vješali grofovi premalo ponizne sluge, 

zaljubljeni prolijevali strasti, 

Ti, o čiju se je ruku zanjihalo tijelo 
čovjeka krcata životne tuge: 

Reci mi tvoju priču, priču užasnu staru, 
što ti je šumi vjetar o tvoje prosijede kose, 
kad te njegove ruke razdiru i nose 
i ti je zamišljen slušaš ko da slušaš gitaru. 

Pričaj mi, kako žive Eskimi 
i kako ljube gejše u Japanu 
da li i drugdje pate ljudi kao i mi 
i što vjetar tiho šumi u pianu. 

Piju li Mongoli vino 
ko i mi Hrvati na jugu, 
i koji još te to narod 
skriva golemu tugu. 

Što ti donosi vjetar 
sa dalekih sibirskih ravni 
i što su ti šum jeli vjetri 
daleki, prošli i davni. 

Koga kunu mornari 
kada ih valovi guše, 
i kome se mole pingvini 
za upokoj svoj'e duše. 








O čemu noću govore rime 
Matoša, Rilkea i Baudelairea 
i koliko noćas i srca i lađa 
bura u brodolom tjera. 

Na što smjeraju ljudi 
kad tijelo se klonulo zanjiše 
i zašto je u ulici uvijek još 
poslije udaraca tiše. 

Pusti, neka noćas grane tvoje 
stare priče šume. 

I kada snažno udari vjetar 
i u te i u me: 

Sviraj mi svoje bajke 
o hladnoj zemlji dalekih pingvina 
o usnama žena u Mehiku 
o slatkoći rumenog vina. 

Donesi mi noćas na tvoje stare grane 
sjevernog mora sliku. 

Počni sada svoju priču, priču užasnu staru, 
što ti je šumi vjetar kroz tvoje prosijede kose, 
kada te njegove ruke razdiru i nose, 
a ja ću da je slušam ko da slušam gitaru. 

JESEN GLEDANA KROZ PROZOR 
NAPUŠTENE KUĆE 

Jesen je žuta i uvela grana 

o koju bogataši vješaju svijetla odijela 

i slane mirise ljeta, 

a siromasi svoje polomljene nade 

što se u brzoj vrevi svijeta 

ruše i vječno nanovo grade. 

Jesenji pejsaži su skromne palete, 
a sutoni grubo tkana svila. 

U jeseni si i Ti teško bolesna bila 
i kroz rentgen su doktori lakomo ulazili 
u Tvoja načeta pluća, 
dok glava je snivajući šutjela, 
posve blijeda i vruća. 

Jesen je beskrajna cesta 

ovita maglom i puna tihe kiše, 

kad slave bogataši godišnje bilance 

u najljepšem centrumu najsjajnijeg grada. 

Otiđi, dragi, i ti na cestu 

i tvoja bol neka se noći izjada. 

PRED ŠUMOM 


Danas je šuma zeleni gušter, 
zeleni gušter na suncu. 

Borovi, hrast, stare bukve 
i grudi mlade breze. 

Danas bi tako divna bila šetnja korzom, 
A ipak je sve strašno 
i puno jeze. 

No ja: stari grješnik grada 

kušat ću uništit sjetu gradskog tornja, 

sjetu divne gradske žene, 

nostalgiju za tramvajske tračnice, 

avione, ptice grada, 

sjajne i odvratne pogrebe, 

blizinu mrtvačnice. 

Raskinut ću sve spone, 
sve konope koji me vežu, 
i malim puteljkom otrčat u šumu 
gustu, zelenu i svježu. 


Danas je šuma zeleni gušter, 
zeleni gušter na suncu. 

Ja, stari grješnik grada, 

stojim sam-: pred' velikom Njome 

i molim dopuštenje sada. 

VJETAR NOSI PAPIRIĆ U APRILSKOJ NOĆI 


Opet mi kucaš o prozor mojega dalekog stana 
svojom ledenom rukom 
i sijedu mrseći kosu ostarjelih plana 
svojim me zoveš zvukom, 

da pođemo u noć ko dva provalnika 
ulicama pustim, 
tračnicama praznim, 
bez tramvaja i bez prolaznika, 

i ti ćeš tresti čelične rolete 
na dućanima bogatih 
oprezno da nas lampe ne osvijete 
tvoja će ruka telefonske žice kidati. 

Noćas ćeš ti razarat 

kuće crvene i žute 

crkve, hramove, minarete, 

goniti zaostalu štenad, auta, ljude, 

razbijat stakla, reklame, 

smetati pisca što piše 

stihove ili drame. 

Raznosit 
barake, stupove 
garažu, 

a ja ću naslonjen na zid 
čuvati za tebe stražu! 

Pričekaj samo dok kaput ogrnem, 
šešir nabijem na oči, 

— i lampu dok jošte utrnem, 

— evo me, odmah ću doći. 

PJESMA NEKA 


U jesen sunce je blijedo 
i meka je njegova toplina 
Na njem siromasi sami sebe griju 
u jesen su sunčani traci struna violina. 

Pršti grožđe! 

Bogataši se rastaju s ljetom. 

U jesen je grad mlaki beton i gvožđe 
koji ptice hlade svojim letom. 

Mačke tople dlaku 

bijelih, žutih, sivih i crnih boja. 

Oblaci traže mlaku. Uz jednu je mlaku 
i mladost ostala Tvoja. 

Sunčani traci; tanke, duge, blijede niti, 
po kojima pred nas skližu nove stvari, 
tko zna, hoče li naša imena i naši ideali 
biti upisani u sijedoj knjizi žute Zaboravi . 

O OVOM SUVLASNIŠTVU 

vrijedi isto sto i o svakom drugome: nastalo je od nužde i trpi se za 
nevolju. Volio bi svaki od ova četiri mlada lirićara, da može izaći 
s posebnom svojom zbirkom, mjesto s po jednom četvrtinom jedne 
male knjige. Nije ih ovdje udružilo prijateljstvo ili drugarstvo ili je¬ 
dnakost pogleda na umjetnost, nego nešto još mnogo jace — oskudica . 
Njoj moramo da zahvalimo za postanak ove zbirke, i za to sto je 
\ ona ovolika i ovakva. 

Predstavljeni redom alfabetskim i kronološkim autori su joj: 

Donćevićlvan, rođen 8. studenoga IQ0Q. u Trnavi kraj Ga- 
rešnice. Štampao već dvije knjige: »Ljudi iz Šušnjare« (novela) i 
»Haganjske priče« (pjesme). 

Kozarćanin I v o } rođen 14. listopada ign. u Dubici. Štam¬ 
pao knjigu »Mati ćeka« (novele). 

NizeteoA nt o n } rođen 5. veljače 1913 . u Zadru. 
l Žilić Radovan, rođen iy. srpnja 1913. u Zagrebu. Štampao 

knjigu »Kroz glavnu ulicu« (pjesme). 

Biografije kratke, neispisane, tek započete: da su se rodili negdje, 
pošli u školu i još studiraju. Bibliografije: izdali su jedan dvije, dvo¬ 
jica po jednu, jedan nijednu knjigu dosad. Surađuju u našim najvažni¬ 
jim književnim časopisima. Bio-bibliografije njihove moramo dakle 
prepustiti drugima, da ih poslije napišu . 

Ove četiri knjige vezane su u jednu samo koricama, i osim 
korica još jednom zajedničkom notom — pesimizmom, koji je, začudo, 
gotovo uvijek najizrazitija karakteristika osjetljive mladosti: iza ve¬ 
likih čežnja dolaze velika klonuća. 1 stoga nije slučajno što Donćević 
otvara knjigu »Klonućem — Simfonijom umiranja«. 

Tko bi se išao truditi, da nađe za svakoga napose njegovu opću 
karakteristiku, prihvatio bi se prerano posla. Mlade njihove fizio - 
gnomije, iako su već sada markantne, s vremenom će se mnogo izmi- 

ieniti Mlada ova lirika predstavlja tek prvu fazu u umjetničkom raz¬ 
voju svojih autora. Pa ipak i površno gledanje mora da vidi četiri po¬ 
sebnosti četiri individualnosti s bitnim razlikama. 

Dončević je tugu utkao u sve zibvanje, ona je, kao svagdje 
nazočan fatum, općenita ljudska tragika, zbog koje nikoga ne oknv- 
liuie za koju je odgovoran veliki Ništa. Smirenost, kao rezultat te 
spoznaje, ogleda se kod Dončeviča i u pjesničkoj formi, koja je pomno 

1 Kozarčanin stoji sav zadivljen pred Prirodom, u kojoj on 
nalazi i iz koje vadi svoje pjesničko bogatstvo: i epitete i poređenja; 
i mirise, i boje, i linije. S patnjom se ne sprijateljuje kao Doncevic, 
nego se protiv nje žestoko revoltira. Pjesnički mu izraz nije zbit i iskle¬ 
san nego razliven teče širokom strujom. , 

’Nizeteo je pun nemira, koje on zove bijelima, i bracom snova 
i čežnje. Izlomljen je od života, ne ovoga (ta jos je vrlo mlad.), nego 
nekoga prijašnjeg života. Istrgane su mu i misli i stihovi. Sve je o 
njega skicirano, brzo, kratko, pokretno, živo. Bogata, romanska forma 
odraz mu je blistava duha. 

Žilić ima u svim svojim pjesmama jedan jedim osnovni motiv, 
grad koji treba da se dobro na vjetru prozrači. Taj satincko-iromcki, 
ujed’ljivi vjetar udara u sve što je gradsko, ne obilazi nikoga, ne po¬ 
sjeduje ničega. Ničemu u gradu Žilić ne priznaje nikakve vrijednost , 
i ne bi žalio, da odmah sve propadne, zajedno s njim. No upravo to 
nas upućuje, da Žilićev bučni protest ne smijemo uzimah odveć tra¬ 
gično. On još ne zna provesti selekciju; ne vidi, da je prešao granicu, 
da to ne znači provjetravanje grada, nego rušenje. U ovoj prvoj fazi 
o rt a je on sasvim u negaciji svega, pozitivno gledanje ima kod njega 
da nadođe kasnije. U formi većma neposredan, negoli izbirljiv Naj¬ 
veća mu je vrijednost u originalnim pjesničkim metaforama, kojima 

nas neočekivano iznenađuje. . 

Premda nisu udruženi po duševnoj srodnosti, ipak se među ova 
četiri liričara mogu naći i nekoje dodirne točke. Zajedničko im je svoj 

četvorici: talenat s elanom i radinošću. 

»Hrvatska Revija«, smatrajući da joj je dužnost pomagati razvoj 

mladih talenata, pristupila je k ovom izdanju najspremnije. 

B. JURI SIC 

SADRŽAJ 


Ivan Dončević: Klonuće. Simfonija umiranja 

(lOuvertura, Vino, Nagovor, Pod nekim prozorom, Vrč 1 ruka fjes« a 
Doživljaj sa slike, Na groblju, Sreća, Zla noć, Crna zastava, Poz.v, Smrt) 

21 

Ivo Kozarčanin: Tuga ljeta 

(Tuga ljeta, Balada o očevim cipelama, Pred zoru, Utjeha Suma sumi, Snijeg 
pred^njezinom kućom, Proljeće se penje uz brijeg, Kap krie na 
sam šešir, Moje knjige, Nature morte, Vjerenica, Jezera, J g, 
bistro) 

, , 39 

Anton Nizeteo: Zelena narta .. 

(Ozdravljenje, Milina maslina, Moje rijeke, Go.nt.tvo krvi, Na osirvu, Snwi!. 

Ne znati* apav.ni. i M.nja, Prva nostalgija, Br..,eee, Brodolom.. 

Priča, Srpanj, Nostromo) 

57 

Radovan Žilić: Grad na vjetru 

(Modri grad, Veliki mecena, Grad, Balada o gradskoj večen, Novembarska noc 
im gradskome mostu, Dječaci, Noć i dječaci, Plavokosi dječak iz 
Ciklame, Ponekad, Hrast na Prekrižju, Jesen gledana kroz p ozor napuštene 
kuće, Pred šumom, Vjetar nosi papirić u aprilskoj noći, Pjesma 

Dr. Blaž Jurišić: O ovom suvlasništvu 

